Weisch ich ha gmerkt, das mir zwei sehr oft durch e Dag anenander dänke; ich hörs und lieses vo Dir und i spühr au Dini Nöchi. Au mini Gedanke schweiffe immer wieder zu Dir... Ich frog mi scho e Wiili, hät das numme mit unsere schöne Seelefamiliebeziehig ztue, verstärkt durch das Erläbte vom vorletschte Weekend?? Isch das wirklich "numme" die geistigi Liebi wo uns so zämmehebt oder isch im versteckte es" Verliebt si"???? Mir händ Langizyt - beidi -, luege is Mail oder SMS, ob mr vom Andere öppis überko händ, plange uf Telefon, freue uns extrem stark uf de Momänt, wämmr uns wieder gsehnt und enander könne umarme und hebe... das gwüsse "Hoch" sit em letschte Träffe hämmer beidi nümme ka und mir sind beidi uf unseri eigeni Art Einsam... Beidi bruchemer Liebi und Nöchi, Zärtlichkeit, sfür enander do zsii... Ich vo minere Syte her spühr kei Verliebtheit zu Dir; i dänk das ka i au nit eso spühre, will ich Dich sowieso durch die starke Beziehig lieb und vertrau. Aber was ich dobe gschriebe han betrifft uns beidi - jedes Wort, alles - und ich frog mi wirklich empfinde mir für uns zwei no meh als "numme" die grossi geistigi Liebi? Bitte schrieb mir Dini Antwort, sie isch für mich sehr wichtig! Muesch kei Angscht ha, das i wäge dem jenachdem was Du schriebsch dr Bode verlier unter de Füess gäl.